Diari Oficial de la Generalitat Valenciana


Sumari del DOGV 9646, del 24-07-2023 (2023/8234)

Extracte de la Resolució de 18 de juliol de 2023, de la vicerectora d'Estudiantat i Vida Saludable, per la qual es convoquen ajudes de lloguer per a l'any 2023.
----------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8234


Data del document
:   18-07-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució de 18 de juliol de 2023, de la vicerectora d'Estudiantat i Vida Saludable, per la qual es convoquen ajudes de lloguer per a l'any 2023. [2023/8234]  
BDNS (identif.): 708974.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/708974)  
  
Primer. Beneficiaris  
Es poden beneficiar d'aquestes ajudes de lloguer les persones que compleixen els requisits següents:  
a) L'estudiantat matriculat a la Universitat Jaume I de Castelló en el curs acadèmic 2022-2023 en qualsevol de les titulacions que s'hi imparteixen en els nivells de grau o màster, d'un mínim de 42 crèdits de grau o màster.  
b) Estar al corrent de pagaments amb la Universitat Jaume I en el moment de realitzar la sol·licitud d'aquesta convocatòria, i fins al moment del pagament de l'ajuda.  
c) Haver superat en el curs 2021-2022, el 60 % dels crèdits matriculats.  
d) No superar els llindars econòmics de la unitat familiar fixats en les bases de la convocatòria.  
e) Ser titular, en qualitat d'arrendatari, d'un contracte d'arrendament d'habitatge formalitzat en els termes de la Llei 29/1994, de 24 de novembre, d'arrendaments urbans en la ciutat de Castelló de la Plana en el curs acadèmic 2022-2023 que no pot superar els 600 euros mensuals.  
  
f) Que l'habitatge arrendat constituïsca la residència habitual i permanent de l'arrendatari durant el curs acadèmic.  
g) No rebre cap altra ajuda per atendre el pagament de la renda de lloguer d'habitatge.  
  
Segon. Finalitat  
L'objecte d'aquestes bases és regular la concessió d'ajudes amb la finalitat de compensar les despeses de lloguer de l'estudiantat durant el curs acadèmic 2022-2023.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes ajudes és de 10.000 euros.  
  
Cinqué. Termini de presentació de sol·licituds  
El termini de presentació de sol·licituds és de deu dies hàbils comptadors des del dia següent a la publicació de l'extracte de la convocatòria en el DOGV.  
  
Castelló de la Plana, 18 de juliol de 2023.- La vicerectora d'Estudiantat i Vida Saludable (p. d. R 24.05.2022; DOGV 9349, 27.05.2022): M.ª del Carmen Pastor Verchili.